FootJuniors.ch - Bosnia - Vernier 2 (01.04)/IMG 3910
Nom du fichier: IMG_3910.JPG House for sale in Miederpark - Listing number P24-106530452 - Mail & Guardian Online
4 bedroom House for sale in Miederpark, Potchefstroom
R 1 400 000 Listing Number: P24-106530452
Nuwe vrystelling! Netjiese, stewige en ruim woonhuis. Geleë in baie mooi gedeelte van Miederpark. Vier slaapkamers of drie slaapkamer met studeerkamer. Twee badkamers, tv kamer, eetkamer, kombuis met opwas, twee motorhuise en lapa. Beautiful spacious four bedroom house in Miederpark. Located in a good part of Miederpark. Two bathrooms, tv-room, dining room, kitchen with scullery, two garages and lapa.
Please contact me regarding listing number P24-106530452. Ons aardse koningskap is TYDELIK (Deel 35) | "Is en Wat Was en Wat Kom" – die onbekende karakter van Jesus Christus en Sy Woord
← Die “Naam” bo alle name!
Ons aardse koningskap is TYDELIK (Deel 36) →
Ons aardse koningskap is TYDELIK (Deel 35)
Posted on Oktober 10, 2017	by 4windkoinonia
Die eerste koning van Israel, Saul, is ‘n geestelike tipe van ons eie eerste koning, ons “aardse” mens wat voortkom volgens “die beeld” van “die eerste mens, Adam”:
Die aardse Adam was geskep om vir ‘n vasgestelde tydperk te leef en dan vervang te word deur die “beeld van die hemelse”, die “laaste Adam”, naamlik Jesus Christus (2Pet 2:12; Rom 8:20; Jer 18:4). ALMAL van ons sal deur albei tydperke of fases geneem word – eerste die fase van die eerste Adam en daarna die fase van die laaste Adam!!!
Die twee Adams, die aardse en die hemelse, is egter totaal verskillend van mekaar – hulle opponeer mekaar – verwysend na die stryd tussen vlees en gees waarin ons almal betrokke is, of ons daarvan bewus is of nie:
Hierdie vyandskap tussen vlees en gees was reg in die begin deur God gevestig en dit woed nie net innerlik binne elke mens nie, maar dit kom voor deur die anale van die geskiedenis, ook soos vervat in die Skrifte:
Gen 3:15-19 En Ek sal vyandskap stel tussen jou en die vrou, en tussen jou saad en haar saad. Hy sal jou die kop vermorsel, en jy sal hom in die hakskeen byt. 16 Aan die vrou het Hy gesê: Ek sal grootliks vermeerder jou moeite en jou swangerskap; met smart sal jy kinders baar; en na jou man sal jou begeerte wees, en hy sal oor jou heers. 17 En aan die mens het Hy gesê: Omdat jy geluister het na die stem van jou vrou en van die boom geëet het waarvan Ek jou beveel het om nie te eet nie—vervloek is die aarde om jou ontwil; met moeite sal jy daarvan eet al die dae van jou lewe. 18 Ook sal dit vir jou dorings en distels voortbring; en jy sal die plante van die veld eet. 19 In die sweet van jou aangesig sal jy brood eet totdat jy terugkeer na die aarde, want daaruit is jy geneem. Want stof is jy, en tot stof sal jy terugkeer.
Die eerste Adam was van stof, aards, en tot stof sou hy terugkeer! Maar dit is wat die mens nie wil hoor nie. Die aardse mens wil glo dat hy ewig is!
Hierdie leuen, “julle sal gewis nie sterwe nie”, word tot vandag verkondig en daar is nie ‘n mens wat hierdie leuen vryspring nie. Ons aardse vleeslike koning dink regtig hy kan heers en bly leef tot in ewigheid. Ons vlees doen alles wat hy kan om aan die ‘lewe’ te bly en die ou leuenaar, Satan, weet dit en ons speel reg in sy hand.
Job 2:4 Toe het die Satan die HERE geantwoord en gesê: Huid vir huid, en alles wat iemand het, sal hy gee vir sy lewe;
Dit is wat ons veral leer uit koning Saul se lewe. Hy het baklei met alles wat hy het om sy opvolger, Dawid, uit die weg te ruim. Om die waarheid te sê, Saul het die grootste deel van tyd as koning gewy aan sy haat vir Dawid, en het Dawid altyd dopgehou en navraag gedoen oor Dawid se doen en late. Ons vyande hou ons fyn dop en wag op ons val.
Psa 71:10-11 Want my vyande praat van my, en die wat op my lewe loer, hou saam raad 11 en sê: God het hom verlaat; agtervolg en gryp hom, want daar is geen redder nie!
Terwyl Saul se haat vir Dawid hom verblind het, was Saul totaal onbewus wat aan die gang was in God se planne met beide van hulle en hul huise:
2Sa 3:1 En daar was ‘n lang oorlog tussen die huis van Saul en die huis van Dawid, en Dawid het altyd sterker geword, maar die huis van Saul altyd swakker.
Saul se haat het in Dawid se guns gewerk! Dawid het hoeveel keer geleenthede gehad om Saul dood te maak, maar hy het geweet hoe belangrike die rol was wat Saul in God se planne speel. Ons moet ons vyande die kans gee om hulself totaal uit te woed en ons leer daaruit groot lesse! Een van die belangrike lesse is dat ons leer God se almagtigheid in alles ken!
Psa 41:5 (vers 6 in die OAV) My vyande spreek kwaad van my en sê: Wanneer sal hy sterwe en sy naam vergaan?
Eks 23:22 Maar as jy terdeë na sy stem luister en alles doen wat Ek sal sê, sal Ek die vyand van jou vyande en die teëstander van jou teëstanders wees.
Psa 138:6-7 Want die HERE is verhewe; nogtans sien Hy die nederige aan, en die hoogmoedige ken Hy uit die verte. 7 As ek te midde van benoudheid wandel, behou U my in die lewe; U steek u hand uit teen die toorn van my vyande, en u regterhand verlos my.
Daarom maak Jesus se leer oor hoe ons ons vyande moet waardeer soveel sin…
Mat 5:44-45 Maar Ek sê vir julle: Julle moet jul vyande liefhê; seën die wat vir julle vervloek, doen goed aan die wat vir julle haat, en bid vir die wat julle beledig en julle vervolg; 45 sodat julle kinders kan word van julle Vader wat in die hemele is; want Hy laat sy son opgaan oor slegtes en goeies, en Hy laat reën op regverdiges en onregverdiges.
Ons leer met tyd waarom God vyande en die boosheid in ons lewe opstel vir ‘n beperkte tyd. God is in TOTALE beheer van ALLES, ja self oor elke bose gees, en Hy beplan en bewerkstellig alles in ons lewe vir Sy doel en vir ons geestelike groei. God sit nie en kyk wat aangaan nie. Sommige skynheiliges is so subtiel in hulle bedrog as hulle sê dat God dinge ‘TOELAAT’ om te gebeur. Onsin! Die Skrifte is baie duidelik dat God ALLES BEPLAN en BEWERKSTELLIG!!!
Dit wat die vyande aan ons doen en wat hulle van ons sê, is deel van die beproewinge wat as geestelike spyse dien – alles deur God beplan en bewerkstellig!
1Sa 16:13-14 Samuel neem toe die horing met olie en salf hom te midde van sy broers, en die Gees van die HERE het van dié dag af en verder oor Dawid vaardig geword. En Samuel het klaargemaak en na Rama gegaan. 14 Maar die Gees van die HERE het van Saul gewyk, en ‘n bose gees, deur die HERE gestuur, het hom verskrik.
God se uitverkorenes weet dat hulle sal ten einde laas regeer ten spyte van al die tragiese pogings van die vyande. Saul kon ook nie verhoed dat Dawid sou regeer nie en Saul kon ook nie die dag van sy dood uitstel of afstel nie.